:n Pirkanmaan alueyhdistys ry

**OAO/YLL – jaoksen toimintasuunnitelma 2024**

OAJ Pirkanmaan alueyhdistyksen OAO-YLL -jaos seuraa ja ottaa osaa alueensa koulutuspoliittiseen keskusteluun. Jaos valmistelee ammatillisen perus- ja aikuiskoulutuksen, ammattikorkeakoulun, yliopistojen, taiteen perusopetuksen sekä vapaan sivistystyön toimintaan liittyvät asiat OAJ Pirkanmaan hallituksen käsiteltäväksi. Jaos kokoontuu 8 - 10 kertaa vuoden 2024 aikana. Jaoksen kokouksista laaditaan muistiot. Jaoksen kokouksiin kutsutaan ja niihin osallistuvat alueyhdistyksen puheenjohtaja ja alueasiantuntija sekä pääluottamusmiehet ja ammatillisten opettajayhdistysten puheenjohtajat ja OAO:laiset OAJ -valtuutetut.

**1. EDUNVALVONTA**

OAO/YLL – jaos valvoo ammatillisten opettajien etuja tuomalla esityksiä hallituksen (OAJP) päätettäväksi. Jaos pitää yhteyttä alueen luottamusmiehiin tiedottamalla sekä järjestämällä ajankohtaista koulutusta koko jäsenistölle, jaos järjestää myös ammatillisten pääluottamusmiesten säännölliset tapaamiset. Jaoksen jäsenet osallistuvat oman alansa yhdistysten OAJ:n valtakunnallisiin ja OAJ Pirkanmaan alueyhdistyksen edunvalvontakoulutuksiin sekä erilaisiin vaikuttamistilaisuuksiin.

Jaoksen tärkein painopiste vuonna 2024 koko ammatillisen koulutuksen kentän osalta on ammatillisen koulutuksen muutosten edunvalvonnan koordinointi Pirkanmaan alueella kaikkien OAJläisten osalta. Muutoksia tuo mm. maan hallitusohjelmakirjausten käytännön toteutuminen niin valtakunnallisesti kuin Pirkanmaallakin. OAJ Pirkanmaa ja OAO-YLL -jaos pohtivat ja ottavat kantaa siihen, miten uudistukset ja leikkaukset toteutetaan mahdollisimman pienin vaurioin ja miten OAJläiset parhaiten työllistetään, opettajan tehtävien ja työnkuvan muuttuessa. Edunvalvonnan haasteisiin vaikuttaa mm. nuorten ja aikuisten ammatillisen koulutuksen kokoaminen yhden lain alle, opetuksen toteuttaminen merkittävästi nykyistä enemmän työpaikoilla, rahoituksen merkittävä väheneminen sekä oppilaitosverkon ja toimipisteiden mahdollinen supistuminen.

Jaos seuraa arjen toimintoja **Tredu**ssa sekä tukee luottamusmiehiä. Tredun luottamusmiehet tapaavat säännöllisesti kuukausittain talon johtoa ja ylläpitävät avointa keskustelukulttuuria osaltaan. Samoin Tredussa on saatu aikaan ns. toimipistekierrokset, missä työsuojelu ja edunvalvonta kuulevat arjen asioita suoraan jäseniltä ja saavat toiseen suuntaan välitettyä ajankohtaisia asioita henkilöstön suuntaan.

Tredussa taloutta ja rahoitushakujen toteuttamisia tulee edelleen seurata. Tietyllä tavalla hieman parantunut taloudellinen tilanne on antanut mahdollisuuden opetuksen tuen lisäpanostuksiin. Vaikuttamistyötä pitää tehdä siihen liittyen siten, että rekrytoinnit ja lisäpanostukset johdon tasolta kohdennettaisiin opettajiin ja opetukseen eli esim. lähitunteihin. Toisaalta tiukentunut taloustilanne ei osaltaan helpota opettajien arkea, joten siihen pitää jaoksenkin pystyä edelleen antamaan tukea. Palveluverkkosuunnitelman toteutuksia tulee pystyä henkilöstön hyvinvointi edellä valvomaan ja opettajia näissä muutoksissa ja uusien suunnitelmien toteuttamisissa osallistamaan. Aiempaa haasteellisemmat opiskelijat oppivelvollisuuden laajeneminen, lähiopetustuntien riittävyys viikkotasolla, jatkuvan haun parempi organisointi ja resurssointi sekä opiskelijoiden henkilökohtaiset oppimispolut on otettava huomioon, kun henkilöstön arkea ja toimintaympäristöä tehdä töitä pyritään tukemaan. Oma-opettajuus edelleen hiertää arjessa ja sitä ongelmakenttää tulee pystyä selkeyttämään.

**VAAO**ssa opettajien edunvalvontaa, aiempien organisaatiomuutosten vaikutuksia työhön, Suomen hallituksen ratkaisujen, talousnäkymien sekä lakiuudistusten vaikutusta seurataan. Vaikutetaan paikallisesti aktiivisesti erityötehtäviin vaadittavien riittävien resurssien varmistamiseksi. Luottamusmies- ja paikallisyhdistystoimintaa kehitetään eteenpäin paikallisista lähtökohdista. Opettajia osallistetaan jäsenkyselyn avulla niin ideointiin aktiviteeteista kuin palkkauksen kehittämisessä esiin nostettavista asioista.  Odotetaan tuloksia vaihtoehtoisesta vuosityöaikajärjestelmäkirjausvaihtoehdosta (Wilma). Vaikutetaan vuosityöaikajärjestelmän kehittämiseen. Pyritään lisäämään jäsenmäärää.

Vuonna 2024 tullaan **SASKY**ssä jatkamaan keskustelun ja yhteisen toiminnan viitoittamalla tiellä.

Luottamusmiesresurssien pysyessä ennallaan jatkamme kahdella pääluottamusmiehellä ja yhdellä luottamusmiehellä. Pääluottamusmiehet osallistuvat SASKYn johtoryhmän kokouksiin ja tulosyksiköitten johtoryhmiin sekä henkilöstökokouksiin.  Tarvittaessa luottamusmiehet kokoontuvat yhteiseen palaveriin päätösten tekemisen tueksi.  Työsuojeluvaltuutettujen kokoonpano pysyy ennallaan ja yhteisiä tapaamisia luottamusmiesten ja työsuojeluvaltuutettujen kesken pidetään tarvittaessa. Pääluottamusmiehet tapaavat säännöllisesti ammatillisen koulutuksen ja yleissivistävän koulutuksen johtajia sekä henkilöstöpäällikköä. Opettajien vuosityöaikaa seurataan ja sitä kehitetään vuosityöaikaryhmän kokouksiin osallistumalla.  Keskustelua täyttämättömien virkojen täyttämiseksi jatketaan ja pyritään saamaan päätöksiä asian suhteen. Henkilöstön työhyvinvointiin tullaan kiinnittämään entistä enemmän huomiota. Tavoitteeksi olemme asettaneet kuntoutusjaksojen saamisen palkalliseksi ja osaksi vuosityöaikaa. Työsuhdepolkupyörien hankinnan toteutumisia ja sen vaikuttavuutta selvitetään oppilaitosvierailujen yhteydessä.

OAO/YLL-jaos seuraa ja vaikuttaa **TAMK**issa työskentelevien OAJ:n jäsenten työnteon edellytyksiin. TAMKin osakeyhtiön hallituksessa on OAJläinen hallituksen jäsen ja hänen kanssaan tehdään yhteistyötä. Alueasiamies on myös TAMKin opettaja ja sitä kautta saadaan tietoa ja voidaan vaikuttaa TAMKia koskeviin asioihin. Jatkuva oppiminen, TKI-toiminnan lisääntyminen ja korkeakoulutettujen määrän lisäämistavoite maan hallitusohjelmassa tuovat haasteita korkeakoulujen toimintaan**.**Rahoituslain muutos ja lisääntyvät tehtävät ovat siirtäneet painopistettä perusopetuksesta TKI-toimintaan ja jatkuvaan oppimiseen. Tutkintotavoitteet kasvavat merkittävästi ja tehtävät vaativat lisärahoitusta, mutta sitä ei ole näkyvissä. Uuden koulutusohjelman organisointi sosiaali- ja terveysalalle sisällytetään olemassa olevaan budjettiin. Organisaatiouudistus TAMKin sisällä ja erilaiset tehtävien sekä palveluiden organisointi yliopiston ja TAMKin kesken tulevat vaikuttamaan työnteon edellytyksiin ja tuovat jaokseen pohdittavia asioita yhdessä yliopiston ja TAMKin edustajien kesken. TAMKista eläköityy opettajia tasaiseen tahtiin, joten uusien opettajien perehdyttämisestä on huolehdittava. Remontointi jatkuu TAMKissa ja uusia opetustiloja suunnitellaan Kuntokatu 4 luopumisesta.

Pirkanmaan **YLL**:läisille jaos toimii yhteistyö- ja tiedotuskanavana. Varsinaisen edunvalvonnan hoitaa valtakunnallinen järjestö.

Jaos seuraa **taiteen perusopetuksen** opettajien työskentelyolosuhteiden muutoksia ja niistä mahdollisesti aiheutuvia ongelmia työ/-virkasuhteissa sekä uusien opetussuunnitelmien vaikutuksia opettajien tehtäväkuviin. Jaos ottaa tarpeen tullen kantaa kentällä ilmenneisiin ongelmiin.

**TAKK** rekrytoi edelleen henkilöstöä ja talous näyttää hyvältä. Kv-opiskelijoiden määrä TAKKissa kasvaa jatkuvasti. Kokonaan maahanmuuttajataustaisia opiskelijaryhmiä on lähihoitaja- ja hitsaajakoulutuksissa. Kouluttajien kielitaitovaatimukset kasvavat myös tämän myötä. Henkilöstön hyvinvointiin edelleen hyvinvointiohjelman kautta ja keväällä 2024 on henkilöstön mahdollistaa hankkia työsuhdepyörät. TAKKissa uusi pandemia-aalto on toistaiseksi kohdellut koulutusaloja eri tavoin, korona altistumia ja tartuntoja on todettu jonkin verran sekä opiskelijoiden että henkilöstön joukossa, toivottavasti pysyy vähäisenä. Opiskelijoiden lisääntyneet tuen tarpeet kuormittavat opetushenkilöstöä. Sekä luottamusmies että opettajayhdistyksen puheenjohtaja osallistuvat OAO/YLL-jaoksen kokouksiin ja päivittävät oppilaitosyhteisön kuulumisia vuoden 2024 mittaan.

Pirkanmaan **vapaan sivistystyön** oppilaitosten tilannetta ja opettajien edunvalvontaa seurataan.

**2. KOULUTUS-/JÄRJESTÖTOIMINTA**

OAO/YLL -jaos toimii alueellisena asiantuntijana ja vaikuttaa sekä paikalliseen että valtakunnan tason toimintaan OAJ Pirkanmaan ja OAO:n kautta. Jaos suunnittelee ja järjestää koulutusta ammatillisille opettajille sekä yliopistojen opetusalan henkilöstölle itsenäisesti ja yhdessä muiden jaosten kanssa.

Jaos kannustaa jäsenistöään osallistumaan mm. SAK:n ja OKKA-säätiön järjestämille ammatillisten opettajien koulutuspäiville ja OAO:n järjestämiin tilaisuuksiin.  Työhyvinvoinnin edistämiseen kiinnitetään huomiota muiden jaosten ja yhteistyökumppaneiden kanssa.

**3. TIEDOTUS**

OAJ Pirkanmaan ja OAO/YLL -jaoksen tunnetuksi tekeminen sekä jäsenille että sidosryhmille on edelleen tiedottamisen päätavoite. Järjestettävien tapahtumien markkinointiin kiinnitetään entistä enemmän huomiota.